જાણીતા કવિ અનિલ જોશીના શબ્દોમાં કહીએ તો પિતાનો અઢળક પ્રેમ અને માતાનું નિર્મળ વ્હાલ બંને ભેગા થાય અને આકાશમાં ચડે અને એની વાદળી બંધાય અને એ વાદળી અનરાધાર વરસે એનું નામ દીકરી પરંતુ જાણે અજાણ્યે કુદરત પણ કયારેક અન્યાય કરતો હોય તેમ અચાનક દીકરી ઉપરથી તેની પિતાની છત્રછાયા હટી જાય અને દીકરી લાચાર બની જાય તેવા સમયે સમાજ આવી દીકરીને ભાઇ-બાપ બનીને આનંદ કિલ્લોલથી સાસરે વળાવે એનાથી રૂડો અવસર બીજો કયો હોઇ શકે.